Retservilo Apache

**Apache** estas unu el la plej multe uzataj TTT-serviloj en la mondo. Ekzemplo de malfermita kodo samkiel Linukso.

Apache haveblas kiel memstara programo, sed ankaŭ kiel unu programo el la diversaj XAMPP-pakaĵoj (LAMPP – por Linukso, WAMPP – por Vindozo, amp4ecs – por eCs resp. OS/2). Ĉio haveblas senpage.

## Instalo en Vindoza komputilo 
### Versio 2.0.55 
Apache estas senpaga retservilo: vi povas elŝuti ĝin el la retejo de Apache.

Elektu : "download Apache server", kaj se via komputilo funkcias per Vindozo (angle *Windows*), elektu "Binary" de la versio "2.0.55".

Registru dosieron en vian komputilon, kaj lanĉu la instalon.
:Al la demando : Network Domain, skribu : 127.0.0.1
:Al la demando : Server Name, skribu : localhost
:Al la demando : Administrator's Email Address, skribu vian retadreson

Akceptu la pordon 80, kaj la instalo estas finita. Lanĉu vian Apache-servilon.

Instalu vian retpaĝaron en: "C:/Program Files/Apache Group/Apache2/conf/httpd.conf" aŭ difinu alian lokon modifante la linion DocumentRoot en via servilo. Ĉiuokaze, nepre enmetu paĝon kun la nomo *index.html* tien, kiel enirpaĝon por via retpaĝaro.

Trovu vian propran IP-adreson per la komando "ipconfig /all" (alirinte al DOS per: start/Run/Cmd), kaj sciigu la trovitan IP-adreson al viaj konatoj – tiuj skribu tiun trovitan adreson en siaj retumiloj jene:
http: //???.???.???.??? kie ???.???.???.??? estas la trovita adreso.
Pordo 80 estu nepre malfermita.

### Versio 2.4.16 
Postuloj por Windows 10:
* "Skype" estu forigita el la komputilo.
* Servo "W3SVC" estu haltigita (net stop W3SVC) por liberigi pordon 80
* "Microsoft Visual C++ 2015 redistributable" estu instalita en la komputilon

Instalo:
* Elŝutu "Apache 2.4.16 Win32" el retejo Apache Lounge.
* Malpaku la ZIP-dosieron en C:\Apache24
* Redaktu C:\Apache24\conf\httpd.conf (Listen 80; ServerName 127.0.0.1; DocumentRoot "c:/Retejo";  -ekzemple-)
* Instalu la servon Apache2.4 en C:\Apache24\bin (httpd -k install)
* Startigu la servon Apache2.4 en C:\Apache24\bin (httpd -k start)
* Zorgu ke "Apache HTTP Server" povu trapasi la fajroŝirmilon

Kontrolo:
* Tajpu la adreson http://localhost en la retumilo: la enteno de index.html estu videbla
* Tajpu la adreson http://127.0.0.1 en la retumilo: la enteno de index.html estu videbla
* Tajpu la IP-adreson de via propra komputilo en la retumilo: la enteno de index.html estu videbla

## Instalo en Linuksa komputilo (Ubuntu 22.04 LTS) 
### Versio Apache/2.4.52 
Instalo:
* Malfermu konzolon per Ctrl-Alt-T
* Tajpu sudo apt update
* Tajpu sudo apt install apache2
* apache jam estas preta funkcii
* Se necese redaktu (Ctrl-Alt-T sudo gedit) /etc/apache2/apache2.conf aŭ /etc/apache2/ports.conf
* La defaŭlta dosierujo estas /var/www/html

Kontrolo:
* Same kiel por Windows

* Oni krome zorgu, ke fajroŝirmilo ne malebligu aliron al la retejo. Laŭnecese, oni tajpu "sudo ufw disable" en konzolo.

## Sistemoj 
Apache ekzistas por diversaj operaciumoj, interalie Vindozo, Linukso, OS X, OS/2.

## Referencoj 
## Vidu ankaŭ 
* TTT-servilo
* Joomla!
* LAMP
* WAMP

## Eksteraj ligiloj 
* http://httpd.apache.org/ (ĉefa paĝaro pri la programo)
* http://www.apachefriends.org/de/xampp-linux.html  (germana paĝaro pri LAMPP)
* http://www.apachefriends.org/en/xampp-linux.html  (angla paĝaro pri LAMPP)
* http://www.apachefriends.org/de/xampp-windows.html  (germana paĝaro pri WAMPP)
* http://www.apachefriends.org/en/xampp-windows.html  (angla paĝaro pri WAMPP)
* http://www.apache.org/dist/httpd/binaries/os2/  (elŝutejo por la OS/2-versioj 2.0.59 kaj 1.3.37)
* http://www.amp4ecs.de/index.php?id=87  (elŝutejo por pli aktuala versio sub OS/2 resp. eCs)
* http://www.apachefriends.org/en/xampp-windows.html  (elŝutejo de Xampp por Windows)

Kategorio:Interreto
Kategorio:Apaĉa Programaĵa Fondaĵo
Kategorio:Libera programaro